CELEX: 32020R0958
Language: fi
Date: 2020-06-26 00:00:00
Title: Komission täytäntöönpanoasetus (EU) 2020/958, annettu 26 päivänä kesäkuuta 2020, tiettyjen tavaroiden luokittelusta yhdistettyyn nimikkeistöön

3.7.2020   
               
               
                  FI
               
               
                  Euroopan unionin virallinen lehti
               
               
                  L 211/7
               
            
         KOMISSION TÄYTÄNTÖÖNPANOASETUS (EU) 2020/958,
         annettu 26 päivänä kesäkuuta 2020,
         tiettyjen tavaroiden luokittelusta yhdistettyyn nimikkeistöön
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon unionin tullikoodeksista 9 päivänä lokakuuta 2013 annetun Euroopan parlamentin ja neuvoston asetuksen (EU) N:o 952/2013 (1) ja erityisesti sen 57 artiklan 4 kohdan ja 58 artiklan 2 kohdan,
         sekä katsoo seuraavaa:
         
                     (1)
                  
                  
                     Neuvoston asetuksen (ETY) N:o 2658/87 (2) liitteenä olevan yhdistetyn nimikkeistön yhdenmukaisen soveltamisen varmistamiseksi on tarpeen antaa tämän asetuksen liitteessä esitetyn tavaran luokittelua koskevia säännöksiä.
                  
               
                     (2)
                  
                  
                     Asetuksessa (ETY) N:o 2658/87 vahvistetaan yhdistetyn nimikkeistön yleiset tulkintasäännöt. Näitä sääntöjä sovelletaan myös kaikkiin muihin nimikkeistöihin, jotka perustuvat kokonaan tai osittain yhdistettyyn nimikkeistöön taikka joissa siihen mahdollisesti lisätään alajakoja ja jotka vahvistetaan unionin erityissäännöksillä tavaroiden kauppaa koskevien tariffimääräysten tai muiden toimenpiteiden soveltamiseksi.
                  
               
                     (3)
                  
                  
                     Mainittujen yleisten tulkintasääntöjen mukaan on tämän asetuksen liitteen taulukossa olevassa sarakkeessa 1 esitetty tavara luokiteltava sarakkeen 2 CN-koodiin sarakkeesta 3 ilmenevin perustein.
                  
               
                     (4)
                  
                  
                     On aiheellista säätää, että sitovien tariffitietojen haltija voi asetuksen (EU) N:o 952/2013 34 artiklan 9 kohdan mukaisesti vielä tietyn ajan käyttää sellaisia sitovia tariffitietoja, jotka on annettu tässä asetuksessa tarkoitetusta tavarasta mutta jotka eivät ole tämän asetuksen säännösten mukaisia. Mainitun ajan olisi oltava kolme kuukautta.
                  
               
                     (5)
                  
                  
                     Tässä asetuksessa säädetyt toimenpiteet ovat tullikoodeksikomitean lausunnon mukaiset,
                  
               ON HYVÄKSYNYT TÄMÄN ASETUKSEN:
         
            1 artikla
            Liitteenä olevan taulukon sarakkeessa 1 esitetty tavara luokitellaan yhdistetyssä nimikkeistössä mainitun taulukon sarakkeen 2 CN-koodiin.
         
         
            2 artikla
            Sitovia tariffitietoja, jotka eivät ole tämän asetuksen säännösten mukaisia, voidaan käyttää asetuksen (EU) N:o 952/2013 34 artiklan 9 kohdan mukaisesti vielä kolmen kuukauden ajan tämän asetuksen voimaantulosta.
         
         
            3 artikla
            Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
         
         
            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 26 päivänä kesäkuuta 2020.
            
               
                  Komission puolesta,
               
               
                  puheenjohtajan nimissä
               
               Philip KERMODE
               
                  Vt. Pääjohtaja
               
               
                  Verotuksen ja tulliliiton pääosasto
               
            
         
         
            (1)  EUVL L 269, 10.10.2013, s. 1.
         
            (2)  Neuvoston asetus (ETY) N:o 2658/87, annettu 23 päivänä heinäkuuta 1987, tariffi- ja tilastonimikkeistöstä ja yhteisestä tullitariffista (EYVL L 256, 7.9.1987, s. 1).
      
      
         
            LIITE
            
                        Tavaran kuvaus
                     
                     
                        Luokittelu (CN-koodi)
                     
                     
                        Perusteet
                     
                  
                        (1)
                     
                     
                        (2)
                     
                     
                        (3)
                     
                  
                        Koristepaperilla päällystetystä kartongista valmistettu ns. esittelylaatikko, jonka mitat ovat noin 21 cm × 21 cm × 8 cm ja joka on tarkoitettu tavaroiden esittämiseen. Laatikon sisäosa on valmistettu ohuesta muovista, ja siinä olevien syvennysten muotoilun ansiosta kosmetiikkatuotteet pysyvät paikoillaan. Laatikon kannessa on läpinäkyvästä muovista valmistettu ikkuna, jonka läpi kosmetiikkatuotteet näkyvät.
                        Katso kuva  (*1).
                     
                     
                        4819 50 00 
                     
                     
                        Luokittelu määräytyy yhdistetyn nimikkeistön 1 yleisen tulkintasäännön, 3 yleisen tulkintasäännön b alakohdan ja 6 yleisen tulkintasäännön sekä CN-koodien 4819 ja 4819 50 00  nimiketekstien mukaisesti.
                        Luokittelu CN-koodiin 4202 99 00  pullokoteloiden ja korulippaiden ja -rasioiden kaltaiseksi säilytysesineeksi ei tule kyseeseen tavaran suunnittelun vuoksi (erityisesti sen lujuuden vuoksi), sillä se ei sovellu pitkäaikaiseen käyttöön. (Katso myös harmonoidun järjestelmän selitykset, nimike 4202, seitsemäs kappale, jossa kuvataan korulippaiden ja -rasioiden kaltaisten kannellisten säilytysesineiden objektiiviset ominaisuudet.) Ohuesta muovista valmistetun sisäosan syvennykset menettävät muotonsa sekä halkeavat ja/tai murtuvat, kun kosmetiikkatuotteita otetaan paikoiltaan ja asetetaan paikoilleen useita kertoja.
                        Tavara on tarkoitettu kosmetiikkatuotteiden pakkaamiseen, kuljetukseen ja myyntiin, ja sillä on myös nimikettä 4819 koskevien harmonoidun järjestelmän selitysten A kohdan ensimmäisessä kappaleessa tarkoitettu koristearvo. Sisäosan syvennysten ansiosta kosmetiikkatuotteet pysyvät paikoillaan kuljetuksen aikana, ja ne näkyvät säilytysesineen kannessa olevan läpinäkyvän ikkunan läpi niiden ollessa myytävinä.
                        Tavaralle antaa sen olennaisen luonteen kartongista valmistettu pakkauspäällyste eivätkä muovisessa sisäosassa olevat syvennykset, joiden tarkoituksena on pelkästään pitää kosmetiikkatuotteet paikoillaan.
                        Sen vuoksi tavara on luokiteltava CN-koodiin 4819 50 00  muuksi pakkauspäällysteeksi.
                     
                  
               
            
               (*1)  Kuva on ainoastaan ohjeellinen.